**รายงานการประชุมสภาองค์การบริหารส่วนตำบลสี่เหลี่ยมสมัยแรก**

**ประจำปี 2565**

**วันที่ 7 เดือน มกราคม พ.ศ.2565**

**ณ ห้องประชุมสภาองค์การบริหารส่วนตำบลสี่เหลี่ยม**

**อำเภอประโคนชัย จังหวัดบุรีรัมย์**

.....................................................................................................................................

## ผู้มาประชุม จำนวน 9 คน

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| 1 | นายสมพงษ์ เกาประโคน | ประธานสภาฯ | สมพงษ์ เกาประโคน |
| 2 | นายสมควน ครุฑรัมย์ | รองประธานสภาฯ | สมควน ครุฑรัมย์ |
| 3 | นายสุมิต ผิวนวน | สมาชิก อบต.หมู่ที่ 1 | สุมิต ผิวนวน |
| 4 | นายทรงศักดิ์ แดงสี | สมาชิก อบต.หมู่ที่ 2 | ทรงศักดิ์ แดงสี |
| 5 | นายสมพร บุญสุข | สมาชิก อบต.หมู่ที่ 3 | สมพร บุญสุข |
| 6 | นายชาติ ยืนยาว | สมาชิก อบต.หมู่ที่ 4 | ชาติ ยืนยาว |
| 7 | นายสมปอง ศรีษะนอก | สมาชิก อบต.หมู่ที่ 7 | สมปอง ศรีษะนอก |
| 8 | นายพินิจ เรืองรัมย์ | สมาชิก อบต.หมู่ที่ 8 | พินิจ เรืองรัมย์ |
| 9 | นางสาวสุวัจนา สุขกมล | เลขานุการสภา อบต. | สุวัจนา สุขกมล |

## ผู้ไม่มาประชุม

* ไม่มี

**ผู้เข้าร่วมประชุม จำนวน 18 คน**

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| 1 | นายศราวุธ สุขประโคน | นายก อบต.สี่เหลี่ยม | ศราวุธ สุขประโคน |
| 2 | นายวิษณุกร ทองทวี | รองนายก อบต.สี่เหลี่ยม | วิษณุกร ทองทวี |
| 3 | นางศิริพร แม้นประโคน | รองนายก อบต.สี่เหลี่ยม | ศิริพร แม้นประโคน |
| 4 | นายเจษฎากร ยินประโคน | เลขานุการนายกอบต. | เจษฎากร ยินประโคน |
| 5 | นายสุทัศน์ ลีประโคน | หัวหน้าสำนักปลัด อบต. | สุทัศน์ ลีประโคน |
| 6 | นายนัทธพงศ์ เสาวโค | ผู้อำนวยการกองคลัง | นัทธพงศ์ เสาวโค |
| 7 | นายสมศักดิ์ พวงจำปี | ผู้อำนวยการกองการศึกษาฯ | สมศักดิ์ พวงจำปี |
| 8 | นางสมจิตร พยัคฆาธร | ผู้อำนวยการกองสวัสดิการสังคม | สมจิตร พยัคฆาธร |
| 9 | พ.จ.อ.สุบัน วิเศษเนตร | นักทรัพยากรบุคคล | สุบัน วิเศษเนตร |
| 10 | น.ส.อริยาภรณ์ มีเงินลาดนิติโชติ | นักจัดการงานทั่วไป | อริยาภรณ์ มีเงินลาดนิติโชติ |
| 11 | นายสมเจตน์ สังข์อินทร์ | นักวิเคราะห์นโยบายและแผนฯ | สมเจตน์ สังข์อินทร์ |
| 12 | นายสำราญ สุขประโคน | ผู้ใหญ่บ้าน หมู่ที่ 1 | สำราญ สุขประโคน |
| 13 | นายสมาน แดงสี | ผู้ใหญ่บ้าน หมู่ที่ 2 | สมาน แดงสี |
| 14 | นายยอด เย็งประโคน | ผู้ใหญ่บ้าน หมู่ที่ 3 | นายยอด เย็งประโคน |

**-2-**

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| 15 | นายประมวล ไกรษร | ผู้ใหญ่บ้าน หมู่ที่ 4 | ประมวล ไกรษร |
| 16 | นายรุ่ง ปลีนารัมย์ | ผู้ใหญ่บ้าน หมู่ที่ 5 | รุ่ง ปลีนารัมย์ |
| 17 | นายวิเชียร พุทธชาติ | ผู้ใหญ่บ้าน หมู่ที่ 6  | วิเชียร พุทธชาติ |
| 18 | นายบุญเพ็ง จันทา | ผู้ใหญ่บ้าน หมู่ที่ 7 | บุญเพ็ง จันทา |

เริ่มประชุม เวลา 09.30 นาฬิกา

เมื่อถึงเวลาประชุมแล้ว เลขานุการสภาองค์การบริหารส่วนตำบลสี่เหลี่ยม ได้เชิญสมาชิก สภาองค์การบริหารส่วนตำบลสี่เหลี่ยมเข้าห้องประชุมและนับองค์ประชุมได้ 8 คน ครบองค์ประชุม เลขานุการสภาองค์การบริหารส่วนตำบลสี่เหลี่ยม ได้เชิญนายสมพงษ์ เกาประโคนประธานสภาองค์การบริหารส่วนตำบลสี่เหลี่ยม จุดเทียน – ธูป บูชาพระรัตนตรัย เสร็จแล้วสวดมนต์พร้อมกัน ประธานสภาองค์การบริหารส่วนตำบลสี่เหลี่ยม ได้กล่าวเปิดประชุมตามระเบียบวาระดังต่อไปนี้

ระเบียบวาระที่ 1 เรื่อง ประธานแจ้งให้ที่ประชุมทราบ

ประธานสภาฯ - ไม่มี

**มติที่ประชุม:** - รับทราบ

ระเบียบวาระที่ 2 เรื่อง รับรองรายงานการประชุมครั้งที่แล้ว

ประธานสภาฯ - ไม่มี

**มติที่ประชุม:** - รับทราบ

ระเบียบวาระที่ 3 เรื่อง การแถลงนโยบายของท่านนายกองค์การบริหารส่วนตำบลสี่เหลี่ยม

ประธานสภาฯ -กระผมใคร่ขอเรียนเชิญ ท่านนายกองค์การบริหารส่วนตำบลสี่เหลี่ยมฯ ครับ

นายกอบต.สี่เหลี่ยม ท่านประธานสภาฯที่เคารพ ท่านคณะผู้บริหารทุกท่าน ท่านปลัด ผู้อำนวยการกอง และสมาชิกสภาองค์การบริหารส่วนตำบลสี่เหลี่ยมทุกท่าน วันนี้กระผมรู้สึกยินดีเป็นอย่างยิ่งที่ได้เข้ามาทำงานร่วมกัน แต่ตามหลักระเบียบการที่นายกองค์การบริหารส่วนตำบล จะเข้ามาทำงานได้โดยสมบูรณ์ถูกต้องตามกฎหมาย จะต้องมีการแถลงนโยบายนะครับ

- ตามประกาศคณะกรรมการการเลือกตั้ง เรื่อง ผลการเลือกตั้งนายกองค์การบริหารส่วนตำบลสี่เหลี่ยม ตำบลสี่เหลี่ยม อำเภอประโคนชัย จังหวัดบุรีรัมย์ ซึ่งได้รับรองผลการเลือกตั้ง เมื่อวันที่ 20 ธันวาคม 2564 ให้กระผม **นายศราวุธ สุขประโคน**  เป็นนายกองค์การบริหารส่วนตำบลสี่เหลี่ยม ตำบลสี่เหลี่ยม อำเภอประโคนชัย จังหวัดบุรีรัมย์ นั้น

- บัดนี้กระผม ได้กำหนดนโยบายเพื่อใช้ในการบริหารราชการ ภายใต้กรอบ ของกฎหมายและเป็นแนวนโยบายที่กระผมได้ให้คำมั่นสัญญาต่อพี่น้องประชาชนใน

**-3-**

เขตองค์การบริหารส่วนตำบลตำบลสี่เหลี่ยม ซึ่งนโยบายของกระผมนั้น ได้กำหนดโดยยึดมั่นในการปกครองระบอบประชาธิปไตย อันมีพระมหากษัตริย์ทรงเป็นประมุข ตามรัฐธรรมนูญ แห่งราชอาณาจักรไทย พุทธศักราช 2550 และเป็นไปตามอำนาจหน้าที่ที่กำหนดไว้ในระเบียบกฎหมาย ที่ใช้ในการบริหารราชการขององค์กรปกครองส่วนท้องถิ่น ทุกฉบับ

**ท่านประธานสภาองค์การบริหารส่วนตำบลสี่เหลี่ยม** **ที่เคารพ**

- เพื่อให้การบริหารราชการในอำนาจหน้าที่ของนายกองค์การบริหารส่วนตำบลสี่เหลี่ยม ได้บรรลุเป้าหมายตามภาระหน้าที่ และตามคำมั่นสัญญาที่ให้ไว้ต่อพี่น้องประชาชนชาวตำบลสี่เหลี่ยม และเพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. 2537 และฉบับที่ 5 พ.ศ. **2546 มาตรา ๕๘/๕ พ.ศ.25๔๖ รวมถึงฉบับแก้ไขถึงฉบับที่ 7 พ.ศ. 2562 ที่กำหนดไว้ว่าก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล** กระผมจึงขอแถลงนโยบายต่อสภาองค์การบริหารส่วนตำบลสี่เหลี่ยม ดังนี้

**1. ด้านสาธารณูปโภค**

- พัฒนาตำบลสี่เหลี่ยมให้มีระบบประปาที่ได้มาตรฐาน

- พัฒนาด้านการขยายเขตไฟฟ้าและติดตั้งไฟฟ้าแสงสว่างให้ทั่วถึง

- พัฒนาด้านถนนสาธารณะให้ครอบคลุมทั้งตำบล

- พัฒนาด้านแหล่งน้ำให้มีการขุดลอกคูคลอง แหล่งน้ำสาธารณะให้เพียงพอ

**๒. ด้านสวัสดิการและสังคม**

- ส่งเสริมให้สถาบันครอบครัวมีความอบอุ่น ชุมชนมีความเอื้ออาทร

- ส่งเสริมการประกอบอาชีพและฝึกอาชีพให้ประชาชนอย่างทั่วถึง

- ส่งเสริมและสนับสนุนให้มีโครงการเบี้ยยังชีพสำหรับผู้มีสิทธิ์ทุกคน

- ส่งเสริมให้ประชาชนตำบลสี่เหลี่ยมมีความปลอดภัยในชีวิตและทรัพย์สิน

**๓. ด้านสาธารณสุข**

- ส่งเสริมให้ประชาชนได้รับบริการด้านสาธารณสุขที่มีคุณภาพและทันสมัย

**-4-**

- ส่งเสริมให้มีบุคลากรทางการแพทย์พยาบาล และทางทันตกรรม อย่างครบถ้วน ส่งเสริมให้ประชาชนมีสุขภาพแข็งแรงและเข้าถึงหลักประกันสุขภาพถ้วนหน้า

- ส่งเสริมให้ประชาชนได้บริโภคอาหารและผลไม้สะอาดและปลอดภัย

**๔. ด้านสิ่งแวดล้อม**

- จัดให้มีเครื่องมือและสถานที่กำจัดขยะที่มีประสิทธิภาพ ไร้มลพิษ

- บริหารจัดการสิ่งแวดล้อมให้เกิดประโยชน์สูงสุด

- พัฒนาสวนสาธารณะให้มีต้นไม้ เพื่อให้ร่มเงาและเป็นสถานที่ออกกำลังกาย

**๕. พัฒนาแหล่งท่องเที่ยว อนุรักษ์ทรัพยากรธรรมชาติและสิ่งแวดล้อมอย่างยั่งยืน**

- ส่งเสริมให้ประชาชนในพื้นที่ได้ตระหนักถึงการท่องเที่ยวเชิงอนุรักษ์

- ประสานงานกับหน่วยงานต่าง ๆ ในการศึกษาความเป็นไปได้ของโครงการพัฒนาแหล่งน้ำ คูคลองในตำบลสี่เหลี่ยม เพื่อพัฒนาเป็นแหล่งท่องเที่ยวในเขตตำบลสี่เหลี่ยม

**6. ด้านการศึกษา ศาสนาและวัฒนธรรม**

- ส่งเสริมศูนย์การเรียนรู้ สำหรับเยาวชนและบุคคลทั่วไป

- ส่งเสริมให้เยาวชนเล่นกีฬา เพื่อพัฒนาสุขภาพร่างกายและห่างไกลยาเสพติด ส่งเสริมสนับสนุนให้มีสนามกีฬาและสถานที่ออกกำลังกาย

- จัดให้มีเครื่องบริหารร่างกายกลางแจ้งที่สมบูรณ์แบบสำหรับประชาชนและเยาวชน

- ส่งเสริมให้มีประเพณีในวันสำคัญทางศาสนา เช่น ประเพณีลอยกระทง ประเพณีสงกรานต์ ประเพณีแห่เทียนเข้าพรรษา และประเพณีงานข้าวมะลิหอม ปลาจ่อมกุ้ง ชมทุ่งนกประโคนชัย

- พัฒนาศูนย์พัฒนาเด็กเล็กให้ได้มาตรฐานที่ดียิ่งขึ้น

- ส่งเสริมให้มีการถ่ายทอดภูมิปัญญาท้องถิ่นจากปราชญ์ชาวบ้านเพื่อต่อยอดให้เกิดสินค้าหนึ่งตำบลหนึ่งผลิตภัณฑ์

**๗. ด้านเศรษฐกิจ การคลัง และการบริหารจัดการ**
- การบริหารจัดการที่ดี และโปร่งใส และกระจายงบประมาณให้ครอบคลุมทุกพื้นที่

- ส่งเสริมกระบวนการมีส่วนร่วมของประชาชนในการพัฒนาเพื่อสร้างชุมชนให้เข้มแข็ง
- ส่งเสริมให้มีร้านค้าชุมชนของตำบลสี่เหลี่ยมมากขึ้น

**-5-**

**8. ด้านการประสานงานภาครัฐ**
- ให้ อบต.สี่เหลี่ยมเป็นต้นแบบแห่งการพัฒนาและบริหารภารกิจถ่ายโอนของรัฐบาล ให้ประสิทธิภาพที่ยั่งยืน
- พัฒนาอบต.สี่เหลี่ยมให้สอดคล้องยุทธศาสตร์ของจังหวัดบุรีรัมย์/แผนอำเภอ/จังหวัด/แผนชาติ ในท้ายที่สุดของการแถลงนโยบายในวันนี้ ผมขอขอบพระคุณท่านประธานสภา รองประธานสภา สมาชิกองค์การบริหารส่วนตำบลสี่เหลี่ยมพร้อมทั้งท่านผู้มีเกียรติทุกท่านที่อยู่ในที่นี้ ที่ได้ สละเวลาอันมีค่า มาร่วมฟังคำแถลงนโยบายของผู้บริหารในวันนี้ ผมขอสัญญาว่า จะตั้งใจปฏิบัติหน้าที่ ด้วยความมานะ อุตสาหะและซื่อสัตย์ สุจริต เพื่อให้องค์การบริหารส่วนตำบลสี่เหลี่ยมได้รับการพัฒนา ให้เจริญยิ่งๆ ขึ้นไป เป็นส่วนหนึ่งของการพัฒนาจังหวัดบุรีรัมย์ ให้สมกับที่ประชาชนชาวตำบลสี่เหลี่ยมทุกท่านที่ได้มอบความไว้วางใจให้ผมเป็นนายกองค์การบริหารส่วนตำบลสี่เหลี่ยมในการเลือกตั้ง ครั้งนี้

**ระเบียบวาระที่ 4 เรื่อง วาระอื่นๆ**

ประธานสภาฯ ท่านอื่นมีข้อเสนอแนะอะไรอีกไหมครับ

นายสุทัศน์ ลีประโคน กระผมนายสุทัศน์ ลีประโคน หัวหน้าสำนักปลัด รักษาราชการแทนผู้อำนวยการกองสาธารณสุขและสิ่งแวดล้อม องค์การบริหารส่วนตำบลสี่เหลี่ยม ขออนุญาตนำเรื่องเข้าสู่ที่ประชุมดังนี้ครับ

 ตามที่คณะกรรมการการเลือกตั้งประจำจังหวัดบุรีรัมย์ ประกาศให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลสี่เหลี่ยม ในวันอาทิตย์ที่ 28 พฤศจิกายน 2564 ทำให้คณะกรรมการกองทุนหลักประกันสุขภาพตำบลสี่เหลี่ยม ที่มาจากสมาชิกสภาองค์การบริหารส่วนตำบลสี่เหลี่ยมครบวาระการดำรงตำแหน่งและสิ้นสุดลง จำนวน 2 ท่าน ดังนั้นเพื่อให้คณะกรรมการครบตามระเบียบฯ จึงขอนำเรียนว่า ขอให้ทางสภาองค์การบริหารส่วนตำบลสี่เหลี่ยมคัดเลือกคณะกรรมการดังกล่าวแทนที่ตำแหน่งที่ว่างอยู่ด้วยครับ

ประธานสภาฯ จากเหตุผลที่ท่านสุทัศน์ ลีประโคนได้ชี้แจงต่อท่านสมาชิกสภาองค์การบริหารส่วนตำบลสี่เหลี่ยม ว่าต้องการคณะกรรมการกองทุนหลักประกันสุขภาพตำบลสี่เหลี่ยม จำนวน 2 ท่าน นั้น มีท่านใดจะเสนอชื่อคณะกรรมการกองทุนฯคนใหม่ท่านใดครับ

นายพินิจ เรืองรัมย์ กระผมขอเสนอท่านสมพงษ์ เกาประโคน เป็นคณะกรรมการกองทุนหลักประกันสุขภาพตำบลสี่เหลี่ยมครับ

ประธานสภาฯ ถ้าท่านเสนอชื่อผม ส่วนตัวแล้วผมก็ยินดีนะครับ เพราะเป็นการช่วยเหลือประชาชนและได้ร่วมกันทำงาน ผมขอคนรับรอง 2 ท่านครับ

**-6-**

ที่ประชุม 1. นายสุมิต ผิวนวน สมาชิกสภาองค์การบริหารส่วนตำบลสี่เหลี่ยม หมู่ที่ 1

 2. นายสมควน ครุฑรัมย์ สมาชิกสภาองค์การบริหารส่วนตำบลสี่เหลี่ยม หมู่ที่ 6

ประธาน - ต่อไปเสนอคณะกรรมการคนที่ 2 ครับ

นายทรงศักดิ์ แดงสี - กระผมขอเสนอ นายชาติ ยืนยาว สมาชิกสภาองค์การบริหารส่วนตำบลสี่เหลี่ยม

หมู่ที่ 4 เป็นคณะกรรมการกองทุนหลักประกันสุขภาพตำบลสี่เหลี่ยมเป็นคณะกรรมการคนที่ 2 ครับ

ประธาน ขอผู้รับรอง 2 ท่าน ครับ

ที่ประชุม 1. นายสมปอง ศรีษะนอก สมาชิกสภาองค์การบริหารส่วนตำบลสี่เหลี่ยม หมู่ที่ 7

 2. นายสมพร บุญสุข สมาชิกสภาองค์การบริหารส่วนตำบลสี่เหลี่ยม หมู่ที่ 3

ประธาน มีท่านใดจะเสนอคณะกรรมการกองทุนหลักประกันสุขภาพตำบลสี่เหลี่ยมเพิ่มเติม อีกไหมครับ

ที่ประชุม - ไม่มี

มติที่ประชุม - เห็นชอบให้นายสมพงษ์ เกาประโคน ประธานสภาองค์การบริหารส่วนตำบลสี่เหลี่ยมและ นายชาติ ยืนยาว สมาชิกสภาองค์การบริหารส่วนตำบลสี่เหลี่ยม หมู่ที่ 4 เป็นคณะกรรมการกองทุนหลักประกันสุขภาพตำบลสี่เหลี่ยม

ประธานสภาฯ - ท่านอื่นมีข้อเสนอแนะอะไรอีกไหมครับ

**มติที่ประชุม:** - ไม่มี

ประธานสภาฯ ผมขอขอบคุณทุกท่านนะครับ ที่ได้มาประชุมสภากันอย่างพร้อมเพรียงนะครับ ถ้าไม่มีใครเสนออะไรแล้ว ผมขอปิดประชุมครับ ขอบคุณทุกท่านมากครับ

**มติที่ประชุม :** -รับทราบ

**ปิดการประชุม - เวลา 11.30 นาฬิกา**

 ลงชื่อ  สุวัจนา สุขกมล ผู้จดรายงานการประชุม

 (นางสาวสุวัจนา สุขกมล)

 เลขานุการสภาองค์การบริหารส่วนตำบลสี่เหลี่ยม

 ลงชื่อ สมพงษ์ เกาประโคนรายงานการประชุม

 (นายสมพงษ์ เกาประโคน)

 ประธานสภาองค์การบริหารส่วนตำบลสี่เหลี่ยม

**-7-**

  **คณะกรรมการตรวจรับรองรายงานการประชุม**

ลงชื่อ สมพร บุญสุขกรรมการ

(นายสมพร บุญสุข)

 สมาชิกสภาองค์การบริหารส่วนตำบลสี่เหลี่ยมหมู่ที่ 3

ลงชื่อ พินิจ เรืองรัมย์กรรมการ

(นายพินิจ เรืองรัมย์)

 สมาชิกสภาองค์การบริหารส่วนตำบลสี่เหลี่ยมหมู่ที่ 8

ลงชื่อ ชาติ ยืนยาวกรรมการ

 (นายชาติ ยืนยาว)

 สมาชิกสภาองค์การบริหารส่วนตำบลสี่เหลี่ยมหมู่ที่ 4